|  |
| --- |
|  |
|  |
| |  |  | | --- | --- | |  |  | |

Na temelju odredbe članka 35. Zakona o lokalnoj i područnoj ( regionalnoj) samoupravi

( „Narodne novine“ broj 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20), članka 24. Statuta Zagrebačke županije ( „Glasnik Zagrebačke županije“ broj 17/09, 31/09, 4/13, 6/13 – pročišćeni tekst, 5/18, 14/18, 18/18 – pročišćeni tekst, 3/20, 23/20, 6/21, 10/21 – pročišćeni tekst), članak 64. Poslovnika Županijske skupštine Zagrebačke županije („Glasnik Zagrebačke županije“ broj 26/09, 5/13, 6/13 – pročišćeni tekst, 28/17, 5/18, 14/18, 18/18 – pročišćeni tekst 23/20, 34/20, 10/21 – pročišćeni tekst i 42/21), u skladu s Planom razvoja Zagrebačke županije za period 2021-2027 ( „Glasnik Zagrebačke županije „ broj 10/22), Županijska skupština Zagrebačke županije na svojoj ….sjednici održanoj dana …..2023. godine, donijela je

**PROGRAM POTICANJA IZRADE GEODETSKO- KATASTARSKE USLUGE NOVE KATASTARSKE IZMJERE KATASTARSKIH OPĆINA NA PODRUČJU ZAGREBAČKE ŽUPANIJE ZA 2023.GODINU**

**I. UVOD**

Program poticanja izrade Geodetsko-katastarske usluge nove katastarske izmjere katastarskih općina provodi se financiranjem/sufinanciranjem istoimenog Programa/Projekata izrade nove katastarske izmjere katastarskih općina na području Zagrebačke županije putem sredstava osiguranih u Proračunu Zagrebačke županije za 2023. godinu.

Realizacija Programa predstavlja provedbu ciljeva iz Plana razvoja Zagrebačke županije za period 2021. -2027. godine ( „Glasnik Zagrebačke županije“ broj 10/22).

U skladu s navedenim Planom razvoja zadaća Zagrebačke županije je ujednačavanje razlika u razvijenosti njezinih jedinica lokalne samouprave, te poticanjem provođenja mjera koje se odnose na održavanje dugoročnog i teritorijalno uravnoteženoga razvoja na cijelom području Zagrebačke županije.

Navedena ujednačavanja predstavljaju i ispunjavanje utvrđenog načela uravnoteženog regionalnog razvoja koje je ključno za implementaciju razvojnog modela zasnovanog na policentričnom razvoju županije i u konačnici osiguravanja ravnomjerne kvalitete života u svim dijelovima Županije.

**II. PROVEDBA PROGRAMA**

Za provedbu Programa zadužen je Upravni odjel za prostorno uređenje, gradnju i zaštitu okoliša

Zagrebačke županije.

**III. CILJ**

Cilj prijavljenog Programa/Projekta mora biti od strane jedinica lokalne samouprave jasno definiran, u skladu s Županijskom razvojnom strategijom Zagrebačke županije i mjerljiv, sukladno indikatorima provedbe iz točke IV. ovog Programa.

**IV. KRITERIJI I UVJETI ZA DODJELU SREDSTAVA**

1. **Kriterij odabira Programa/Projekta**

Kriteriji za odabir programa/projekta izrade Geodetsko-katastarske usluge nove katastarske izmjere katastarskih općina na području Zagrebačke županije iz Proračuna Zagrebačke županije utvrđuju se na način kako slijedi:

- kvaliteta programa (sadržaj i svrha projekta)

- cilj projekta i očekivani rezultati

- usklađenost projekta sa razvojnim planovima

- povezanost s drugim projektima na lokalnoj ili regionalnoj razini

- indeks razvijenosti

- financijsko učešće jedinice lokalne samouprave

- sufinanciranje iz EU sredstava

1. **Mjerila odabira Programa/Projekta**

Mjerila za odabir Programa/Projekta izrade nove katastarske izmjere katastarskih općina na području Zagrebačke županije utvrđuju se na način kako slijedi:

- kvaliteta programa (sadržaj i svrha projekta) – 10 bodova

- cilj projekta i očekivani rezultati – 10 bodova

- usklađenost projekta sa razvojnim planovima – 10 bodova

- povezanost s drugim projektima na lokalnoj ili regionalnoj razini – 10 bodova

- indeks razvijenosti: - I., II., III. i IV. skupina – 30 bodova

- V. i VI. skupina – 20 bodova

- VII. i VIII. skupina – 10 bodova

- financijsko učešće jedinice lokalne samouprave:

- iznad 50% ukupne vrijednosti – 20 bodova

- do 50% ukupne vrijednosti – 10 bodova

- bez financijskog učešća – 0 bodova

- sufinanciranje iz EU sredstava – 10 bodova

**V. PRAVO FINANCIRANJA/SUFINACIRANJA**

Pravo na financiranje (dodjelu sredstava) Programa/Projekata izrade nove katastarske izmjere katastarskih općina na području Zagrebačke županije iz Proračuna Zagrebačke županije mogu ostvariti prijavitelji (jedinice lokalne samouprave) koji ostvare minimalno 50 bodova, a sukladno točki IV. ovog Programa.

**VI. MAKSIMALNI IZNOS FINACIRANJA/SUFINACIRANJA**

Maksimalni iznos financiranja/sufinanciranja kojim Zagrebačka županija može sudjelovati na ime Programa/Projekta Geodetsko-katastarske usluge nove katastarske izmjere katastarskih općina na području Zagrebačke županije u 2023. godini je najviše do 400.000,00€.

Programe/Projekte jedinica lokalne samouprave I., II., III. I IV. stupnja razvijenosti Zagrebačka županija može financirati do 100% iznosa vrijednosti Programa/Projekta, Programe/Projekte jedinica lokalne samouprave V. i VI. stupnja razvijenosti do 80% iznosa vrijednosti Programa/Projekta, a Programe/Projekte jedinica lokalne samouprave VII. i VIII. stupnja razvijenosti do 60% iznosa vrijednosti Programa/Projekta.

**VII. ZAVRŠNA ODREDBA**

Ovaj Program objavit će se u „Glasniku Zagrebačke županije“, a stupa na snagu prvog dana od dana objave u „Glasniku Zagrebačke županije”.

**KLASA:**

**URBROJ :**

**Zagreb,**